
РЕШЕНИЕ

№ 101/23.12.2009г.

ПРОТОКОЛ № 18/23.12.2009г.


ОТНОСНО: Приемане на промени в Наредбата за определяне размера на местните данъци на територията на община Елена

На основание чл. 21, ал. 1, т.23 и чл.21, ал.2 от ЗМСМА, в изпълнение на чл.1, ал.2 от ЗМДТ, Общински съвет – Елена

РЕШИ:

1. Приема следните изменения в Наредбата за определяне на размера на местните данъци на територията на Община Елена за 2010 г.:
1.1 В чл. 5 се създава ал.3:
„(3) В производствата по ал. 1 служителите на общинската администрация имат правата и задълженията на органи по приходите, а в производствата по обезпечаване на данъчни задължения – на публични изпълнители.”
1.2. В чл.7, ал.4 числото 2520 се заменя с 1680;
1.3. (В сила от 01.01.2011 год.)В чл.17, ал.1 думите „отчетната стойност” се заменят с „по-високата между отчетната им стойност и данъчната оценка съгласно приложение № 2”;
1.4. В чл.18 се създава ал. 3:
 „(3) Алинея 2, изречение първо не се прилага за нежилищни имоти, които са собственост на предприятията или върху които им е учредено ограничено вещно право на ползване.”
1.5. В чл.32 се правят следните изменения и допълнения:
1.5.1 Създава се нова алинея 3:
„(3) Данък при безвъзмездно придобиване на имущества се дължи и при придобиване на недвижими имоти и ограничени вещни права върху тях по давност„
1.5.2 Досегашните ал. 3, 4 и 5 стават съответно ал.4, 5 и 6.
1.5.3 В досегашната ал. 3 съответно нова ал.4 думите „внесени в страната като нови” се заменят с „които не са регистрирани за движение в страната” 
1.6. В чл.34 накрая се поставя запетая и се добавя „а при придобиване по давност - към момента на издаване на акта, удостоверяващ правото на собственост, който подлежи на вписване”.
1.7. В чл.35 се правят следните изменения и допълнения::
1.7.1. В чл.35, ал.1 след думите „ прехвърляното имущество” се поставя запетая и се добавя „а при придобиване по давност върху оценката към момента на издаване на акта, удостоверяващ правото на собственост, който подлежи на вписване”.
1.7.2. Създава се нова буква „в”:
„(в) 3.3 на сто – при предобиване на недвижими имоти и ограничени вещни права върху тях по давност.” 
1.8. В чл. 37 се създава ал.3:
„(3) В случаите по чл. 32 ал. 3 данъкът се заплаща към момента на издаване на акта, удостоверяващ правото на собственост, който подлежи на вписване „.
1.9 В чл. 48 се правят следните изменения и допълнения:
1.9.1. Създава се нова ал. 6:
„(6) При прехвърляне на предприятието на едноличен търговец и продължаване на дейността приобретателят дължи данък от тримесечието, следващо тримесичието на прехвърлянето, а прехвърлителят – включително за тримесичието на прехвърлянето, и за дейностите, посочени в т. 1 и 2 на приложение № 4. ”
1.9.2. Досегашната ал.6 става ал.7.
1.10. В чл.50, ал.3 се създава изречение второ: „При прехвърляне на предприятието на едноличен търговец декларация се подава и от прехвърлителя, и от приобретателя в 7-дневен срок от датата на прехвърлянето.”
1.11. В чл. 51 се създава ал.3:
„(3) Приема се, че дейността не се извършва от постоянно място, когато промяната през годината на местонахождението на обекта, от който се извършва дейността, води до промяна в размера на данъка.”
Създава се нов параграф ( § ) 2Б в ПЗР:
§2Б. За 2010 год. първата вноска по чл.28, ал.1 се внася в срок от 01 март до 30 април.На предплатилите пълния размер на данъка в този срок се прави отстъпка 5 на сто.

